
На основу члнана 37 Статута Удружења филмских глумаца Србије (у даљем тексту Удружење) члана 6. Пословника о раду Председништва и члана 4. Пословника о раду Скупштина Удружења доноси:
Правилник  о чланству

Овим правилником ближе се уређују питања везана за чланство у Удружењу  а нарочито категорије чланства, начин услови и поступак пријема, права и обавезе као и питања у вези престанка чланства у 
 Удружењу.
О п ш т е    о д р е д б е
VI – ЧЛАНСТВО У УДРУЖЕЊУ
Члан 1.
Члан/ица  Удружења може бити свако лице које се професионално бави  глумом, уколико испуњава критеријуме за пријем у чланство у складу са Статутом и овим Правилником:
Категорије чланства
Члан 2.
Чланови/нице  удружења су сврстани у две категорије и то:
1. редован члан;
2. почасни члан;
Услови за пријем у чланство

Редовни члан/ица Удружења
Члан 3.
Редован члан/ица  Удружења може бити свако лице које се професионално бави филмском уметношћу,  и  испуњава следеће услове:
1. да је држављанин Србије или страни држављанин са боравком у Србији и радном дозволом;
2. да се својом професионалном филмском делатношћу јавно потврдио;
3. да прихвата циљеве Удружења и Статут;
4. да је поднео одговарајућу пријаву за учлањење у Удружење и доказе о испуњавању свих кумулативних услова.
5. да има пословну способност;
6.да му /јој  обављање делатности није забрањено правоснажном судском одлуком;
7. редовно плаћа чланарину.

Почасни члан/ица 
Члан 4.
Скупштина Удружења на предлог Председништва може доделити статус почасног/придруженог  члана заслужнoм појединцу, домаћeм или странoм држављанину, који je својим активностима даo изузетан допринос филмској уметности или  раду Удружења. 
Пријава за чланство 
Члан 5.

За чланство у Удружењу  сваки потецнијални члан/ица  подноси Прјаву за  чланство.
Модел пријаве је саставни део овог Правилника ( прилог 1).
Уз пријаву за чланство кандидат/киња  доставља следећу документацију као доказ о испуњавању услова за пријем у чланство:
1. Личну карту (извод читача личне карте)  као доказ о држављанству боравку и сл.;
2. Доказ о активностима ( најмање два уговора  на увид);
3. Друге доказе који оправдавају  чланство у удружењу.
Саставни део пријаве је Изјава којом кандидат/киња  прихвата  Циљеве и општа акта Удружења и Сагласност на објављивање  општих података о члану/чланици ( слика, радна биографија и сл.)
Члан 6.
Одлуку о пријему у чланство доноси Председништво удружења на предлог Комисије за пријем у чланство удружења ( у даљем тексту Комисија) .
Члан 7.
Комисија  за пријем броји три члана, које одлуком именује Председник удружења.
Комисија  Одлуку/извештај  о испуњености услова за пријем у чланство доноси у року од 30 дана од дана подношења комплетне пријаве од стране кандидата.
Извештај о испуњености услова за пријем Комисија доставља Председништву.
Комисија свој рад обавља на седницама (непосредно или он-лајн) и  сачињава записник.
Комисији  у раду помаже секретаријат Удружења. 
Члан 8.
Након достављања извештаја Комисије Одлуку за пријем у чланство доноси Председништво удружења  у року од  15 дана  од дана достављања извештаја и о томе обавештава подносиоца пријаве у року од 15 дана од дана доношења одлуке о пријему у чланство.
Извештај о пријему у чланство Председништво  подноси Скупштини удружења
Члан 9.
Против одлуке о пријему у чланство незадовољни подносилац пријаве за пријем у чланство може да уложи приговор Скупштини Удружења, у року од 15 дана од дана пријема Одлуке председништва.
 Одлука Скупштине је коначна.


Права, обавезе и одговорност чланства
Члан 10.
Члан/ица  Удружења има право да: 
1. равноправно са другим члановима учествује у остваривању циљева Удружења;
2. да учествује у раду органа  и радних тела Удружења;
3. непосредно учествује у одлучивању на Скупштини, као и преко органа Удружења;
4. да бира и буде биран у све органе Удружења;
5. остварује, у колективном саставу заштите и остваривања ауторских и сродних права, путем Удружења и у складу с одредбама овог Статута, других општих аката Удружења, те 
6. позитивног законодавства, своја ауторска и сродна права на филмским и другим аудиовизуелним делима;
7. да у уметничком раду и решавању питања свога друштвеног статуса користи помоћ Удружења;
8. да учествује у доношењу планова, програма и свих других одлука од заједничког интереса;
9. да буде обавештен о раду Удружења и извршавању утврђених задатака Удружења;
10. да учествује у избору представника у органима Удружења и свим другим телима у кинематографији Србије у којима Удружење бира представнике;
11. даје предлоге и мишљење о раду органа Удружења;
12. да остварује контролу рада органа Удружења и носилаца задужења и да учествује у доношењу одлука о располагању средствима и имовином Удружења.
Члан 11.
Чланови  Удружења су дужани да: 
1. својом уметничком и другом друштвеном делатношћу доприносе остваривању циљева и задатака Удружења;
2. се придржава одредаба овога Правилника,  Статута, других аката, ставова и закључака Удружења;
3. учествује у раду органа и других радних тела Удружења;
4. редовно плаћа чланарину и све друге доприносе и финансијска давања које одреди Скупштина Удружења;
5. да се придржава одредби  које Удружење споразумно закључи са другим учесницима у кинематографији Србије или државним органима;
6. да извршава опште задатке чланова Удружења, а посебно да испуњава обавезе које прихвати избором у органе Удружења или избором за представника Удружења.
Члан удружења  је морално и матерјално одговоран за штету коју својим чињењем или нечињењем нанесе удружењу.
Члан 12.
Удружење о својим члановима води законом прописане евиденције.
Евиденције о чланству се воде у складу са Законом и поштовањем принципа, пословне тајне и заштите података о личности.
Удружење на захтев члана/нице је дужно да изда Потврду о чланству (потврда о чланству је саставни део овог Правилника- Прилог 2)  

Престанак чланства у Удружењу
Члан 13.
Чланство у Удружењу може престати: 
1) смрћу члана/ице; 
2) својевољним иступањем из чланства, односно давањем писане изјаве о иступању из чланства.
3) Искључењем.
  О престанку чланства  у удружењу  у првом степену одлучује Председништво Удружења. 
Члан 14.
Члан/ица  Удружења може да буде искључен из чланства: 
1) због дуже неактивности члана; 
2) због непоштовања одредаба Статута или нарушавања угледа Удружења; 
3) због активности које наносе штету или су супротне утврђеним циљевима Удружења; 
4) због неплаћања чланарине дуже од две године; 
5) ако се његова јавна делатност коси са интересима Удружења. 
Одлуку о искључењу из чланства доноси Председништво.
 Члану се мора омогућити да се на заседању Председништва изјасни о наводима изнетим у предлогу за његово искључење. 
Против одлуке Председништва незадовољна страна има право да изјави приговор Скупштини Удружења у року од 15 дана од дана пријема писане одлуке по предлогу за искључење из чланства.
 Одлука Скупштине је коначна.  
Чланарина
Члан 15.
 Висину и начин плаћања чланарине  на предлог Председништва доноси Скупштина Удружења .


ПРЕЛАЗНЕ И ЗАВРШНЕ ОДРЕДБЕ
Члан 16.
На сва питања која нису регулисана овим Правилником  непосредно ће се примењивати одредбе Статута Удружења,  Закона о Култури, Закона о удружењима  и другим Законским и подзаконским актима који уређују ову област.

Члан 17
Правилник о чланству је заведен под деловодни бројем  ……../23 од ...... … . 2023. И ступа на снагу осам дана од дана објављивања на званичном сајту Удружења филмских глумаца Србије.
 У Београду  …. … 2023.

Председник Скупштине
				          _________________________

